cyanic-selkie/wikianc huggingface dataset:
Buskerud
Historie
Ringerike, Hallingdal, Eiker og Buskeruds amt ble dannet da Buskerud fogderi og Ringerike og Hallingdal fogderi i 1679 ble skilt ut fra Akershus stiftamt, som en ny administrativ enhet. Navnet ble i 1806 endret til kun å hete Buskeruds Amt. I 1918 ble det framsatt forslag om at stiftene i Norge skulle bli til bispedømmer, og samtidig ble det bestemt at amtene skulle bli til fylker. Stortinget bestemte da at Buskerud amt heretter skulle hete Ringerike fylke, men denne navnendringen ble aldri effektuert. Fra 1. januar 1919 ble derfor Buskerud amt til Buskerud fylke.
Hallingdal forble intakt som Hallingdalens fogderi, Numedal ble slått sammen med Sandsvær til Numedal og Sandsværs fogderi, Ringerike ble delt i to, der den ene delen (nåværende Ringerike og Hole, samlet kalt Ringerike) ble til Ringerikes fogderi, og den andre delen (Sigdal, Krødsherad og Modum, samlet kalt Midtfylket) inngikk i Buskeruds fogderi, sammen med Hurumlandet, Drammen, Eiker og Lier (samlet kalt Drammensregionen, da inklusive Sande og Svelvik i Vestfold).
Buskerud fylke bestod av distriktene Hallingdal, Numedal, Ringerike, Midt-Buskerud og Drammensregionen.
Geografi
Fylket strekker seg fra Hemsedalsfjella og Hardangervidda i nordvest til Hurumlandet ved Oslofjorden i sørøst. Store og parallelle dalfører med elver går gjennom fylket, fra sørvest Numedal med Numedalslågen, Sigdal med Simoa, Hallingdal med Hallingdalselva og Snarumselva, og Ådal med Begnaelva og Ådalselva som møter Randselva ved Hønefoss og danner Storelva, som renner ut i Tyrifjorden (i dag landets femte største innsjø i omfang, men den tredje største i volum fra naturens side).
Det høyeste fjellet i Buskerud er Folarskardnuten (1 933 moh) i Hol kommune. Deler av Hardangervidda nasjonalpark (opprettet 1981) ligger i Buskerud fylke, i Hol og Nore og Uvdal kommuner.
Geologi
Fylkesstein for Buskerud er drammensgranitt som har stor økonomisk betydning som bygningsstein. Drammensgranitt ble dannet i permtiden fra størknet magma da Oslofeltet hadde sin utvikling av Osloriften. Den største innsjøen i fylket heter Tyrifjorden.
Demografi
Det er store regionale forskjeller i befolkningen. Mer enn halvparten av befolkningen bor langs Drammenselvas dalføre i sørøst og utover mot Hurumhalvøya. I sørenden ligger fylkets fire byer, Drammen, Hokksund, Hønefoss og Kongsberg.
Utdannelse
Videregående opplæring er det største tjenesteområdet innenfor fylkeskommunens ansvarsområde, og opptar mer enn halvparten av fylkeskommunens budsjett. Rundt 9 000 unge og voksne er elever eller lærlinger i videregående opplæring i Buskerud. Fylkeskommunen har ansvaret for 13 videregående skoler, en fagskole, Ringerike Folkehøgskole og Arbeidsinstituttet Buskerud med fire avdelinger (Drammen, Kongsberg, Hønefoss og Åmot). De største videregående skolene er Kongsberg videregående skole, Drammen videregående skole og Åssiden videregående skole, alle med over 1 200 elever.
Av høyere læresteder finnes Høgskolen i Buskerud og Vestfold med studiesteder i Kongsberg, Drammen og Hønefoss, samt Horten i Vestfold. HiBu hadde i 2011 17 bachelorutdanninger og 14 masterstudier, før sammenslåingen med Høgskolen i Vestfold 1. januar 2014.
Helse
Drammen sykehus (tidligere Sykehuset Buskerud HF), Ringerike sykehus, Kongsberg sykehus og Hallingdal sjukestugu er organisert i helseforetaket Vestre Viken som er en del av helseforetaket Helse Sør-Øst.
Samferdsel
går gjennom Hole og Ringerike mot Valdres i Oppland på sin ferd fra Oslo til Vestlandet og Bergen. På Ringerike skiller E16 og mot Hallingdal lag ved Heradsbygda og Buskerud fylkes tusenårssted på Veien. passerer gjennom Lier og Drammen og fortsetter videre sørover mot Vestfold. starter i Drammen og går vestover i sørfylket, via Hokksund og Kongsberg til Haugesund i Rogaland. Den lengste veitunnelen er den undersjøiske Oslofjordtunnelen under Oslofjorden fra Månå i Frogn og Verpen i Hurum på riksvei 23.
Fylkeskommunen har ansvar for 1 800 km vei etter overtakelsen av en rekke riksveier i forbindelse med forvaltningsreformen i 2010. I 2013 bruker fylkeskommunen 670 millioner kroner til drift, vedlikehold og investeringer på fylkesveiene.
MF «Svelviksund» går i rutetrafikk over Drammensfjorden (ved Svelvikstrømmen) mellom Svelvik i Vestfold og Verket i Buskerud. Dette er landets korteste fergerute.
Buskerud fylkeskommune eier selskapet Brakar AS som er et administrasjonselskap som er ansvarlig for utvikling, drift og samordning av kollektiv persontransport og skoleskyss. Selskapet hadde i 2012 12 millioner bussreiser.
Drammensbanen kommer inn i fylket gjennom Lieråsen tunnel. I Drammen deles banen i Vestfoldbanen som går sørover og Bergens- og Sørlandsbanen. De to siste har samme trasé nordvestover til Hokksund, hvor Sørlandsbanen tar av mot sørvest til Kongsberg mens Bergensbanen drar nordover gjennom fylket via Randsfjordbanen til Hønefoss og videre opp Hallingdal. I tillegg kommer Spikkestadlinjen inn i Røyken kommune ved grensen til Asker kommune.
Politikk
Fylkestinget besto av 43 folkevalgte medlemmer og samlet seg minst fire ganger i året. I valgperioden 2015–2019 er fordelingen slik: Roger Ryberg (Ap) var fylkesordfører, og Olav Skinnes (Sp) var fylkesvaraordfører.
Fylkestinget var det øverste politiske organet, mens fylkesutvalget (15 representanter) tilsvarte formannskapet i kommunene. Det tar avgjørelse i saker det er tildelt myndighet i, eller avgir innstilling overfor fylkestinget.
Fylkeskommunen hadde tre hovedutvalg som tok seg av hvert sitt fagområde. Hege Irene Fossum (KrF) var fungerende leder for hovedutvalget for utdanningssektoren, Trond Johansen (KrF) var leder for hovedutvalget for samferdselssektoren og Tom Erik Hauger (Frp) var leder for hovedutvalget for regionalutvikling og kultur. Fylkeskommunens administrative leder var fylkesrådmann Runar Hannevold.
Stortingsrepresentanter
Buskerud hadde ni stortingsrepresentanter i perioden 2017–2021: Se også Stortingsvalget 2013 i Buskerud og Stortingsvalget 2017 i Buskerud.
Historisk representasjon på Stortinget fra Buskerud siden 1973:
Partioppslutning
Historisk prosentvis partioppslutning ved stortingsvalg i Buskerud siden 1973:
Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+Frp). M = Antall mandater innvalgt på Stortinget.
Næringsliv
Det er en rekke store industriselskaper knyttet opp til fylket. Drammen er både en industriby og et viktig handelssenter for kommunene i nærheten. Antall arbeidstakere innen industrien har imidlertid blitt mindre med årene. Byen har Norges største importhavn for biler. Store bedrifter er Aass Bryggeri, Bergans Fritid AS, OSO Hotwater Group AS, ABB kraft, Osramfabrikken og Harald Lyche & Co. Ringerike med Hønefoss har siden 1600-tallet vært viktig for skogindustrien. Der finnes viktige bedrifter som Follum, Huhtamaki, Smurfit Kappa Norpapp og Soknabruket.
Avisen Drammens Tidende dekker Drammensområdet, Laagendalsposten Kongsberg og Numedal, Bygdeposten Modum, Sigdal, Øvre Eiker og Krødsherad, Ringerikes Blad Ringerike og Hole,Røyken og Hurums Avis som dekker Røyken og Hurum, mens Hallingdølen dekker Hallingdal. NRK har et distriktskontor i Drammen som lager lokale radio- og TV-sendinger. NRK har lokalkontor på Kongsberg og Ål i Hallingdal Det er også en rekke mindre lokalradiokanaler rundt omkring i fylket.
Kommuner
Buskerud var inndelt i 21 kommuner:
Næringsregioner
Buskerud består av næringsregionene Hallingdal, Ringerike, Midt-Buskerud, Kongsberg og Drammen.
Regionråd
Prostier, under Tunsberg bispedømme i Den norske kirke: Tingretter, under Borgarting lagdømme:
Politidistrikter:
Veidistrikter, under Veiregion Sør:
Tidligere Fogderier:
Viken fylkeskommune
Stortinget behandlet i 2017 en regionreform. Det ble vedtatt at det fra 2020 skal være 11 fylker inkludert Oslo. Viken fylkeskommune skal fra 2020 bestå av det som i dag er fylkene Akershus, Buskerud og Østfold.Viken blir landets mest folkerike fylkeskommune med 1,15 millioner innbyggere. Den nye fylkeskommunen har hjemmesiden www.viken.no.
Største tettsteder
Største tettsteder i Buskerud, rangert etter innbyggertall 1. januar 2016 (kommune i parentes):
Drammen, Kongsberg, Hønefoss og Hokksund har bystatus. Hokksund ligger i Øvre Eiker kommune og inngår her i tettstedet Drammen.
Tettstedet Oslo strekker seg også inn i Buskerud fylke (6 882 innbyggere i Røyken kommune og 2 091 innbyggere i Lier kommune).
For en komplett oversikt over alle tettstedene i fylket, se artikkelen Tettsteder i Buskerud.
De hensynsløse (1992)
De hensynsløse (originaltittel: Reservoir Dogs) er en amerikansk film fra 1992 og Quentin Tarantinos debut som spillefilmregissør. Harvey Keitel, Tim Roth, Michael Madsen, Chris Penn, Steve Buscemi og Lawrence Tierney har hovedrollene. Tarantino selv har en liten rolle.
Buskerud
Flora
Lyngen preger store deler av Buskerud i tillegg til busk. Fylkesblomsten er hvit nøkkerose.
De hensynsløse (1992)
Filmen, med manus av Tarantino, har noen scener og historieplott som er inspirert av slutten på filmen Long hu feng yun (engelsk tittel: City on Fire) av Ringo Lam.
Glaucidium
Glaucidium kan sikte til:
Buskerud
Verneområder
I fylkeskommunen finnes det en rekke verneområder, både naturminner, landskapsvernområder, naturreservater, ramsarområder og nasjonalparker. Størst er Hardangervidda nasjonalpark, som ble opprettet 10. april 1981.
Kultur
Fylket har mange museer og et rikt kulturliv. Buskerud fylkes tusenårssted ligger ved Hringariki Kulturminnepark på Ringerike og kalles Hringariki (etter det gamle navnet på Ringerike).
Språk
Østlandsdialekt preger språket i sørlige og østlige deler av fylket, og her brukes bokmål som skriftspråk. I nordfylket er det vanlig med fjelldialekter med nynorsk skriftspråk.
Fylkesvåpen
Fylkesvåpenet til Buskerud viser en stående blå bjørn på en sølvfarget bakgrunn. Bakgrunnen for bjørnen er at området tidligere hadde flere bjørnestammer, men siden 70-tallet har det ikke vært noen fastboende bjørner i fylket.
Bjørnen er koboltblå etter koboltmalmen som ble utvunnet ved Blaafarveværket i Modum, og den sølvfargede bakgrunnen kommer fra sølvdriften i Kongsberg.
Livssyn
Human-Etisk Forbund har rundt 4100 medlemmer i Buskerud.Fylkeskontoret ligger på Bragernes i Drammen. Den norske kirkes menigheter i Buskerud tilhører Tunsberg bispedømme. Det er i tillegg flere frikirkemenigheter, og spesielt i Drammen er det mange muslimske trossamfunn.
De hensynsløse (1992)
Tarantino har selv beskrevet De hensynsløse som en ransfilm der, jf. Murphys lov, alt som kan gå galt, går galt.
Den britiske premieren på Reservoir Dogs og Natural Born Killers ble utsatt i flere måneder pga mordene på James Bulger (1993) og Suzanne Capper (1992).
Handling
Filmen handler om seks fremmede kriminelle som er samlet og gitt dekknavn av den storkriminelle Joe Cabot for å utføre det perfekte kupp. Alt er nøye planlagt, men noe går fryktelig galt. De overlevende trekker tilbake til møtestedet med politiet i hælene. Mr. Orange er skutt og i ferd med å blø i hjel. Mr. White kom med ham, og ser på Oranges liv som sitt ansvar. Den sleipe Mr. Pink mistenker alt og alle for angiveri. Mr. Brown er død. De vet ikke hvor Mr. Blonde og Mr. Blue er, og venter på at Cabot og sønnen hans, Nice Guy Eddie, skal ankomme. Etter hvert blir stemningen mer og mer spent mellom dem, før et fysisk klimaks kommer mot slutten.
Filmen bruker retrospektiv teknikk, og viser det som skjer før og etter (men ikke under) det fatale ranet. Store deler av filmen blir også fortalt i realtid.
Det galaktiske imperiet
Det Galaktiske Imperiet er en fiktiv organisasjon fra Star Wars-filmene. Imperiet ble opprettet etter at sithen, Darth Sidious hadde fått gjennomført sin plan for å eliminere Jedi-ordenen gjennom ordre 66. Han hadde lenge hatt et dobbeltspill under klonekrigene der han hadde vært leder for republikken som kansler Palpatine og hemmelig leder for separatistene som Darth Sidious. Imperiet hersket over galaksen i mange år helt til den ble beseiret av Opprøreralliansen.
Det galaktiske imperiet ble for første gang introdusert i filmen Star Wars Episode IV: Et nytt håp (1977). Organisasjonen dukket også opp i oppfølger filmene Imperiet slår tilbake (1980) og Jediridderen vender tilbake (1983). Det galaktiske imperiet er antagonisten gjennom hele den originale Star Wars trilogien. Opphavet til det galaktiske imperiet blir beskrevet i Star Wars Episode III: Sithene tar hevn (2005). Hvor imperiet erstattet den galaktiske republikk ved slutten av klonekrigen.
Etter ødeleggelsen av den andre dødsstjernen ble restene av det gjenværende imperiet fragmentert til flere fraksjoner. The First Order var en av disse fraksjonene. Gruppen ble ledet av tidligere imperiske offiserer som fortsatte å følge prinsippene til det tidligere imperiet. De er blitt en mektig gruppe i galaksen under The Force Awakens og står opp mot en reformert Opprørerallianse i form av the Resistance.
Det galaktiske imperiet er i flere Star Wars medier blitt beskrevet som et brutalt diktatur som er basert på "tyranni, hat mot ikke-mennesker, brutal og dødelig makt, og over alt annet, konstant frykt".
Henri Farman
Henri Farman (født 26. mai 1874 i Paris, død 18. juli 1958 i Paris) var fransk flykonstruktør og flypioner.
Bakgrunn
Henri Farman var sønn av velstående engelske foreldre – faren var korrespondent for en engelsk avis i Paris. Farman og hans brødre vokste opp med konkurranseinstinkt. Henrri begynte på en utdannelse til kunstner, men interesserte seg snart mer for teknikkens nyeste landevinninger og for sport.
Han deltok tidlig i sykkelritt sammen med sine brødre. Etter å ha vunnet flere ritt ville han prøve seg på nye konkurranseformer. Det ble motorsykkel- og bilrace tidlig på 1900-tallet. Han deltok i et billøp Paris-Madrid i 1913 i en Panhard Levasseur.
Flyvning
Etter at Alberto Santos-Dumont hadde gjennomført flere vellykkede flyvninger med luftskip, ble Farman selv interessert i flyvning. Han lærte seg å fly med vannstoffballonger, og sammen med sin bror Maurice bygget han et glidefly. Brødrene konstruerte sitt første motordrevne fly, en to-dekker, som de fløy med i 1907. Året etter flyttet de virksomheten til Versailles, der de etablerte en fabrikk og en flyskole. Da lokalene ble for små, åpnet de en filial i Boulogne-sur-Seine. Under første verdenskrig var han en av hovedleverandørene av fly til den franske armeen. Da han så at krigen nærmet seg slutten, begynte han å tenke på fly til fredelige formål, og i 1917 startet han konstruksjonsarbeidet på passasjerflyet «Goliath». I 1907 kjøpte han et av de første fly som Gabriel Voisin hadde bygget og som han foretok forbedringer på. 23. oktober 1907 fløy Farman 186 meter med sin Voisin-Farman og vant dermed en pris som var satt opp for den første som fløy over 150 meter i Europa. Tre dager senere fløy han 771 meter. Flyvningen, som varte i 53 sekunder, ble betraktet som en verdensrekord den gangen. Den 13. januar 1908 vant han en tysk pris på 50 000 Franc ved å fly i en sirkel med en minste diameter på 1 000 meter.
I juli-august 1908 besøkte han USA, der han gjennomførte flyoppvisninger ved Brighton Beach i New York. Tilbake i Europa foretok han den 20. oktober en 27 kilometer lang flyvning mellom Chalons og Reims på drøyt 20 minutter. Etter flyvningen ble flyet transportert landeveien tilbake til startplassen. I 1909 konstruerte han, sammen med sin bror Maurice (1877–1964), en to-dekker som han stilte opp med i en konkurranse ved et flystevne i Reims. Der vant han førstepremie i distanse- og utholdenhetsflyvning med en 180 kilometer lang flyvning. Han satte ytterligere en rekord i distanse- og utholdenhet ved en konkurranse i Blackpool i England, der han seiret og vant 10 000 pund.
Farman grunnla 1919 «Société Générale de Transport Aérien» (SGTA), et av de første flyselskap for passasjertransport. Samme år ble han tildelt Æreslegionen. SGTA var i drift frem til 1933, da selskapets aktiva ble overtatt av det nyetablerte Air France. Da Frankrike nasjonaliserte flyindustrien i 1937, trakk han seg tilbake fra ledelsen av sitt selskap.
Croix-des-Bouquets
Croix-des-Bouquets er en by i departementet Ouest i Haiti, 12,9 km nordøst for Port-au-Prince. Den hadde i 2012 en beregnet folkemengde på 111,388, med 238,222 i kommunen med samme navn.
Asbjørn Joensen
Han var utdannet maskinist fra Københavns Maskinmesterskole fra 1951 og maskiningeniør fra Københavns Teknikum fra 1959. Han var rektor ved den tekniske skolen i Klaksvík fra 1966 til sin død.
Croix-des-Bouquets
Under Port-au-Prince-jordskjelvet i 1770 forsvant byen under tsunamien og leirraset som ble utløst; den havnet da under havoverflaten.
Fra denne byen stammer musikeren Wyclef Jean.
Asbjørn Joensen
Joensen overtok i 1972 som minister for kommunal-, kultur- og skolesaker i Atli Dams første regjering etter sin partifelle og sambygding Sámal Petersen. Joensen satt til regjeringsskiftet etter valget i 1974, da Sjálvstýrisflokkurin gikk ut av regjeringen og Joensen ble innvalgt på Lagtinget fra Norðoyar. Joensen mistet sitt mandat ved valget i 1988, men gjenvant det ved valget i 1990. Han hadde sitt virke i Lagtingets finanskomité i mange år. I 1993 fikk han et hjerteinfarkt under et lagtingsmøte og ble innlagt på sentralsykehuset i Tórshavn, hvor han døde få dager senere.
Haakon Bull-Hansen
Haakon Bull-Hansen (født 20. september 1951 i Oslo) er norsk forfatter, journalist og redaktør.
Han begynte som skribent og aktivist i undergrunnskulturen på 1970-tallet, sentrert i Oslomiljøet rundt Club7, Gateavisa og tidsskriftet Dikt & Datt. I 1973 startet han pip forlag som ga ut en lyrikkantologi, og året etter debuterte han som skjønnlitterær forfatter på Tiden forlag. I 1978 var han med og startet kulturforumet Gruppe78 som arrangerte en rekke aktuelle debattmøter i Oslo.
I 1979 ble Bull-Hansen medlem av redaksjonen i BASAR – norsk litterært tidsskrift (Cappelens forlag) og var der fram til tidsskriftet ble nedlagt i 1981. I samme periode var han også medarbeider i Dagbladets kulturredaksjon og norsk korrespondent i Sveriges Riksradio, OBS-kulturkvarten. I 1983 startet han litteraturavisen BRAVADO – uavhengig norsk smaksorgan – (1983–1984) som ble utgitt av Gutu bokhandel. Han var også redaktør av bladet til Den norske forfatterforening, Forfatteren.
Gjennom 1990-tallet arbeidet han med informasjonsledelse i organisasjoner som Direktoratet for arbeidstilsynet, Statkraft, A-pressen og Norsk Hydro, før han ble med i konsulentselskapet Kunnskapsgartnerne i 2001. Der var han bl.a. prosjektleder for det første kulturoppfølgingsprogrammet (KOP) for utbygging av Bjørvika. I dag livnærer han seg som konsulent, journalist og forfatter.
Haakon Bull-Hansen er medlem av Den norske forfatterforening og Norsk faglitterær forfatter- og oversetterforening. Han er eldste sønn av tidligere forsvarssjef, general Fredrik Bull-Hansen.
Leddormer
Leddormer (Annelida) er en stor dyregruppe av frittsvømmende eller gravende makk. Den mest kjente landlevende representanten er meitemakken, men også enchytraeider er en minst like viktig del av jordfaunaen. De havlevende flerbørstemarkene hører til de mest tallrike artene i mykbunnssedimenter og utgjør et viktig ledd i bentiske næringskjeder.
Liste over utøvere i Giro d’Italia 2006
Liste over utøvere i Giro d'Italia 2006
Leddormer
Leddormer har en segmentert kropp med coelom. I stamarten var alle segmentene nesten likedan i oppbygningen, i at de inneholdt ett par protonefridier (ekskresjonsorganer), ett par gonader (kjønnskjertler), ett par ganglier (nerveknuter), ett par blodårer fra rygg- til bukåren, og ett par parapodier («kvasiføtter» med børster). Disse egenskapene finnes stort sett hos alle mangebørstemakkene, men er tilbakedannet hos de andre klassene.
I de havlevende artene skjer utviklingen via en trochophora-larve.
Systematikk
Inndelingen av leddormene er fremdeles beheftet med en del usikkerheter. Morfologisk er det tre distinkte grupper som tradisjonelt regnes som klasser, men slektskapet mellom og innenfor disse gruppen er fortsatt under kartlegging.
Formell systematikk
Den tradisjonelle systematikken skiller mellom de marine flerbørstemarkene, de terrestriske eller limniske fåbørstemakkene og de limniske iglene.
Echiurer, en gruppe usegmenterte marine mark har tidligere vært ansett som en egen rekke har vist seg å være svært avvikende leddormer med tilbakedannet segmentering. De blir noen ganger regnet som en egen klasse leddormer.
Archiannelida, meget små leddormer med ofte redusert eller manglende segmentering har vært regnet som egen klasse i noen arbeider. I dag anses de som en ikke-systematisk (polyfyletisk) gruppe ettersom de ulike formene innenfor denne tydeligvis har oppstått flere ganger uavhengig av hverandre fra ulike forfedre innenfor flerbørstemakkene, og er splittet opp og fordelt i de familiene der de hører hjemme.
Kladistisk systematikk
Av de tre klassene er imidlertid fåbørstemakkene med sikkerhet og mangebørstemakkene med stor sannsynlighet parafyletiske, det vil si at flerbøstemarkene har gitt opphav til fåbørstemarkene som igjen har gitt opphav til iglene. Igler og fåbørstemakk kan sammenfattes til belteormer, som er en naturlig gruppe, men det faktiske slektskapsforholdet innenfor flerbørstemarkene vil kreve bedre kartlegging.
Tidligere ble to grupper av såkalte pølseormer, Sipuncula og Echiura, regnet som egne rekker. Nyere genetiske analyser viser at de er børsteormer som har mistet segmenteringen. Også skjeggormene (Siboglinidae) er nå inkludert i leddormene, sistnevnte som flerbørstemark.
Det finnes ingen bestemte enkelttrekk som bare leddormer og ingen andre dyregrupper har, men leddormene har en spesiell kombinasjon av trekk som likevel gjør den lett kjennlige. Kroppen er lang og tynn («ormeaktige») som er delt opp fra utsiden av grunne tverrgående innsnurpinger kalt «annuli», på innsiden av skillevegger kalt «septa» som sitter på samme sted som annulliene. Hos noen arter er septene ufullstendige og mangler helt i noen tilfeller. De fleste segmentene inneholder like sett av organer. De er bundet sammen av en enkelt gjennomgående tarm, et sett blodårer og nervesystem. Kroppen er dekket av en seig kutikula som skilles ut fra huden under og ikke inneholder celler. Kutikulaen er dannet av seig med tøyelig kollagen. Leddormer skifter ikke ham slik leddyr og fløyelsdyr.
1251 Hedera
1251 Hedera er en hovedbelteasteroide. Den ble oppdaget 25. januar 1933 av Karl Wilhelm Reinmuth ved Landessternwarte Heidelberg-Königstuhl i Heidelberg.
Johan Balliol
Johan Balliol (kjent som John Balliol på engelsk) var konge av Skottland. Han var konge av Skottland fra 1292, men i realiteten kun inntil 1296, kronet i Berwick på St. Andreas' dag (engelsk: St. Andrews), skjønt hans tilhengere vil argumentere at han var kong de jure (ved lov) fra 1290 og til sin død. I mangel av eksakt dato pleier Skottland å sette datoen for Balliols regjeringstid til 1292–96.
Pego kraftverk
Pego kraftverk er et varmekraftverk 150 km nord for Lisboa i Portugal. Det har en installert produksjonskapasitet på 628 MW, fordelt på 2 like store blokker á 314 MW hver. Anlegget ble bygget ut i årene omkring 1990–1995. Brenselkilden er steinkull. Anlegget har renseanlegg.
Johan Balliol
Balliol var sønn av Dervorguilla av Galloway og John, 5. baron de Balliol som grunnla Balliol College ved Oxford-universitetet, ett av de første fakultetene i Oxford. Balliol-familien hadde normanniske røtter, fra Bailleul i Picardie, men ble invitert til England av William Rufus (1087-1100) og tildelt et område i Northumberland (der et familiemedlem ved navn Bernard grunnla Barnard-slottet). Etter en uenighet med biskopen av Durham ble baron John pålagt å understøtte lærde i Oxford. I virkeligheten var det hans kone Dervorguilla som betalte for dette. Hun var datter av den siste herre av Galloway, Alan, og datterdatter av kong David I. Dette var grunnlaget for Johans krav på den skotske trone.
Hans fødselsdato er ikke nøyaktig kjent; han var født enten i 1240 eller i 1249/50. Han døde en gang mellom den 4. mars 1313 og den 4. januar 1314. Han etterlot seg en eneste sønn, Edvard Balliol.
Bakgrunn
Johan Balliol ble utdannet i Durham. Han hadde to eldre brødre som døde tidlig, og ble dermed eier av Barnard-slottet, samt Balliol-godset i Picardie. Selv hadde han tenkt seg en geistlig karriere, men giftet seg nå med Isabella - datter av jarlen av Surrey - i 1281. Den eldste sønnen deres, Edvard, kom til å styre Skottland i korte perioder september/desember 1332 og 1333-36 som vasall under sin navnebror, Edvard III av England.
I 1268 døde Johan Balliols far. Enken fikk balsamert den dødes hjerte og lagt i et elfenbensskrin hun skal ha hatt med seg overalt. Dervorguilla er kjent for mye velgjørenhet til minne om sin mann, blant annet stiftelsen av cistercienserklosteret Dulce Cor (latin for «søte hjerte») i 1273. Ved sin bortgang i 1289 ble Dervorguilla gravlagt foran klosterets høyalter, med sin manns hjerte lagt på brystet sitt. Klosteret Sweetheart Abbey er i dag en ruin, med utsyn mot Solway Firth.
Tragisk konge
Da Margaret av Skottland, kjent som «Margaret, maid of Norway» (= Margaret, piken fra Norge), døde i 1290, var det ingen klar arverekke. Seks såkalte «voktere», representanter valgt til løse problemet av det skotske styret i Score. Vokterne maktet ikke å komme frem til en beslutning og henvendte seg til Edvard I av England og ba ham om hjelp som upartisk dommer. Forhandlingene begynte ikke lovende, da kong Edvard erklærte at han kom som overkonge av Skottland.
Blant 13 kandidater ble Balliol valgt til skotsk konge av den engelske kongen etter at Margaret, piken fra Norge, døde i 1290. Hans krav på tronen var basert på at han var sønnesønns sønnesønn av David I, den legitime arving ved førstefødselsrett (hans mormor Margaret var en eldre søster av hans rival Robert Bruces mor Isobel).
Robert Bruce fikk 40 stemmer, 40 for Balliol og 24 for Edvards egen rådsforsamling. John Balliol ble til slutt erklært for konge, ikke alene på grunn av kong Edvard, men også ved Bruces egne stemmer valgte imot ham.
Balliol fikk den tvilsomme ære av å være den aller siste skotske monark som ble kronet på «Skjebnesteinen» («Stone of Destiny»). Kong Edvard behandlet Skottland som en vasallstat og ydmyket Balliol. Balliol sto endelig opp for seg selv og Skottland ved å arbeide frem en internasjonal traktat om allianse mellom Skottland, Norge og Frankrike, den såkalte Auld-alliansen.
Balliol gjorde et forsøk på å fortsette arbeidet til sine forgjengere ved å sammenkalle til regjeringsmøter og introdusere håndhevere av lov i lovløse områder, men de voldsomme ambisjonene til Edvard av England forpurret Balliols forsøk på å etablere seg som konge.
Krig med England
Balliol valgte å invadere England og startet dermed den skotske uavhengighetskrig. Skottene tok slottet i Stirling og innledet deretter beleiringen av festningen Carlisle lengre sør. Edvard slo tilbake ved å plyndre Berwick-upon-Tweed og slakte ned de fleste mannlige innbyggerne. Edvard erobret deretter Edinburgh, Stirling og Roxburgh.
Ydmyket konge
Balliol ble ydmyket ved å bli strippet for sine kongelige regalier, tvunget til å abdisere og legge Skottland under engelsk administrasjon. Denne hendelsen ga ham kallenavnet Toom Tabard («tom jakke»). Edvard I stjal Skjebnesteinen og relikviene etter Skottlands nasjonalhelgen i St. Andrews, marsjerte deretter nordover og avkrevde de skotske adelsmennene troskapseder som møysommelig ble innskrevet i Ragman-rullene. Balliol ble fengslet i Tower i London.
Huset Lancaster
Det andre huset Lancaster nedstammet fra John av Gaunt, som var gift med arvingen av det første huset. Edvard III giftet alle hans sønner til rike engelske kvinnelig arvinger framfor å følge sin forgjengeres praksis med å etablere politiske ekteskap utenfor England med kongelige prinser i Europa. Nevnte Henrik av Grosmont, 1. hertug av Lancaster, hadde ingen mannlig arving, og Edvard giftet sin sønn John til Henriks datter og Johns firmenning Blanche av Lancaster. Da ga John de enorme inntektene fra huset Lancaster. Deres sønn Henrik styrtet den regjerende kongen og grep selv kongemakten i 1399, og skapte således den ene av fraksjonene i Rosekrigen. Det var en pågående dynastisk strid mellom etterkommerne av Edvard III. I disse krigene ble Lancaster en referanse til slekten og deres tilhengere. Familien ga England tre konger: Henrik IV, som styrte fra 1399 til 1413, Henrik V (1413–1422), og Henrik VI (1422–1461 og 1470–1471).
Johan Balliol
Ydmyket konge
Ulike «voktere» ble utnevnt til å styre Skottland, alle i Balliols navn. Opprør flammet jevnlig opp og døde bort, og kulminerte med at patrioten William Wallace i det sørlige Skottland og Andrew de Moray i den nord stod fram. Skottene sendte diplomatiske forespørsmål til Frankrike om å sette England under press. De henvendte seg til pave Bonifatius VIII, og i 1299 beordret han Balliol løslatt.
Huset Lancaster
Huset Lancaster døde ut i den mannlige slektslinjen ved drapene i Tower of London av Henrik VI som følge av henrettelsen på slagmarken av hans sønn Edward av Westminster, prins av Wales, av tilhengerne av huset York i 1471. Kognatisk (gjennom moren) slektskap i huset Lancaster — fra John av Gaunt og Blanche av Lancasters datter Philippa — fortsatte i kongeslektene i Spania og Portugal mens huset Lancasters politiske sak ble fortsatt av Henrik Tudor — en relativ ukjent etterkommer fra Wales av huset Beaufort — som til sist førte til etableringen av huset Tudor. Huset Lancaster etterlot seg en arv ved dets støtte til kunstartene, hovedsakelig i opprettelsen av Eton College og King's College ved Universitetet i Cambridge, men til historikernes irritasjon har slektens propaganda, og den til deres Tudor-etterfølgere, ført til at William Shakespeares delvis fiktive historiske drama har hatt større innflytelse på moderne oppfatning av dynastiet enn hva historiefaget har hatt.
Johan Balliol
Ydmyket konge
To måneder senere ble Balliol sendt i forvisning til Frankrike, der han døde på familiens eiendom i Picardie i 1313 eller 1315. Han skal da ha vært blind og stort sett glemt. Ettermælet hans har ikke bedret seg. Historikerne vurderer ham som en av de svakeste kongene i Skottlands historie.
Etter John Balliol
Skottene reiste seg til et nytt opprør i 1297 under William Wallace og Andrew de Moray som begge hevdet å handle på vegne av sin konge, Johan Balliol, fordi hans abdikasjon skjedde under tvang og derfor var uberettiget. Skotske opprør brøt jevnlig ut, men kravet om gjenopprettelse av den skotske trone syntes håpløst, fordi Balliol selv ingenting foretok seg. I realiteten stod Skottland tilbake uten en monark, frem til Robert Bruce kom på tronen i 1306. Johan Balliols krav på tronen ble gjenopptatt av hans sønn Edvard Balliol, ironisk nok med støtte fra England. En stund hadde han også en viss framgang.
Ekteskap og barn
Johan Balliol giftet seg med Isabella de Warenne, datter av John de Warenne, 7. jarl av Surrey, og Alice de Lusignan. På morssiden var hans besteforeldre Hugh X de Lusignan og Isabella av Angouleme, enke etter John I av England. Balliol og hans kone Isabella hadde fire barn:
Arn – Tempelridderen
Filmen hadde kinopremiere i Norge 26. desember 2007. Med et samlet budsjett på 30 millioner amerikanske dollar (210 millioner svenske kroner (bemerk at dette er det samlede budsjett for begge filmene i serien) sponset av Film i Väst og TV4 fra Sverige, Danmarks Radio fra Danmark, Yle fra Finland, TV 2 fra Norge og Telepool fra Tyskland, er dette den største filmsatsingen til dags dato i Norden. Det svenske SVT skulle opprinnelig også sponse filmen, men trakk seg ut av avtalen fordi ekstrascenene som skulle spilles inn til TV-serien, ikke hadde blitt innspilt. TV4 begynte å forhandle med Svensk Filmindustri, som (litt over en måned senere) tok over SVTs plass som medfinansør i prosjektet.
Filmens regissør er danske Peter Flinth, som også er kjent for å ha regissert Fakiren fra Bilbao og Olsenbanden Jr.. Opptakene er innspilt i Västergötland i Sverige, samt i Marokko og Skottland. For å understreke de kulturelle forskjellene, benyttes det fem ulike språk i filmen: svensk, engelsk, latin, arabisk og fransk. Engelsk brukes for å symbolisere det germanske språket frankisk, mens fransk brukes veldig lite. De delene av filmen som ikke er på svensk, tekstes på språket.
Handling
Filmen er basert på Arn-trilogien, og omfatter bøkene Veien til Jerusalem og Tempelridderen. Neste film omfatter også Riket ved veiens ende.
Filmen starter med en scene der tempelridderen Arn redder Saladin fra røvere. Deretter hopper filmen tilbake i tid og følger ganske kronologisk hendelsene fra Arns barndom. Arn vokste opp på gården Arnäs, og som barn falt han ned og ble slått bevisstløs. Foreldrene lovet Gud at Arns liv skulle gis til Ham om Arn fikk leve, hvilket han også får. Etter en tid tas han med til klosteret Varnhem, hvor han blir oppdratt og får, i tillegg til vanlig undervisning, opplæring i ulike måter å sloss på, spesielt riding, bueskyting og sverdfekting. Som voksen blir han sendt ut av klosteret og tilbake til familien sin, og han får i løpet av denne tiden et kjærlighetsforhold til Cecilia Algotsdotter, og blir trolovet med henne. Hun blir gravid før de gifter seg, og de blir begge bannlyst, mest fordi han også ble anklaget for å også ha ligget med Cecilias søster Katarina. Han ble sendt til Det hellige land og hun i kloster, begge i en periode på 20 år. Videre vises vekselvis hans opphold i Det Hellige Land, som tempelridder, og hennes periode i kloster. Arn er en god tempelridder, og møter Saladin to ganger. Filmen avsluttes med et slag der Arn leder et angrep mot Saladins store hær med bare noen få tempelriddere (i forhold).
Rolleliste
Hovedroller:
Øvrige roller:
Skuespillere som opptrer i Arn – Riket ved veiens ende:
Thomazeau
Thomazeau er en by i departementet Ouest i Haiti. Den hadde i 2012 en beregnet folkemengde på 13,766, med 50,540 i kommunen med samme navn.
Kyushu
Kyushu (japansk: 九州、– «ni provinser») er med sine 36 782,37 km² den tredje største av de fire japanske hovedøyene. Regnet som region er arealet 44 436 km². Kyūshū er den sydvestligste av de fire hovedøyene og den øyen som ligger tettest på det asiatiske fastlandet. Kyushu er separert fra Sør-Korea og det asiatiske fastlandet av Østkinahavet i vest, og fra de andre japanske hovedøyer av Kanmonsundet i nord (Honshū) og Bungostredet i øst (Shikoku).
Kyushu er en berglendt øy av vulkansk opprinnelse, og det er den dag i dag mange aktive vulkaner på øyen, bl.a. Japans største aktive vulkan Aso-san (1 591 moh.) på det sentrale Kyushu. Det meste av øyen er berglendt, men det eksisterer relativt flate områder på øyen hvor det dyrkes landbruk. Det høyeste punktet på Kyushu er fjelltoppen Kujū i prefekturet Ōita, med sine 1 788 moh.
Den sydlige del av Kyushu har et subtropisk klima og det er her varmt og fuktig det meste av året. Klimaet på den nordlige del av øyen er kaldere og mer temperert, og kan om vinteren oppleve snø. Men klimaet her er stadig varmt nok til at det kan dyrkes grønnsaker om vinteren. Kyushu er sammen med Okinawa det området som er mest utsatt for tyfoner i Japan. Tyfonene begynner å komme tidlig høst og kan forårsake oversvømmelser. Deler av øyen har store årlige nedbørsmengder og «regnsesongen» (baiu) varer fra juni til juli.
Kyushu har i dag en befolkning på rundt 13 230 000 (2006). Øyen har den største befolkningstetthet av de fire hovedøyene (332,4 mennesker/km²). Det meste av befolkningen bor på den nordlige delen av øyen, hvor de største byer og det meste av industrien også ligger. Fukuoka (1,4 mill.) er den største byen på Kyushu og øyens kommersielle sentrum, mens Kitakyushu den neste største byen er øyens industrielle sentrum. Andre store byer på Kyushu er Kumamoto, Kagoshima, Ōita, Miyazaki, Saga, Sasebo og Nagasaki.
Det eksisterer betydelige om enn ikke så store så før, kullreserver på den nordlige delen av Kyushu. Kullet har gjort så at området rundt Nagasaki, Kitakyushu og Oita har blitt et område med mye tungindustri, spesialisert i produksjonen av metaller, kjemikalier og maskineri.
Landbruk har også en stor betydning og foruten ris og grønnsaker er de viktigste avgrøter sitrusfrukter, hvete, te, soyabønner og tobakk. Andre produkter fra Kyushu inkluderer blant annet rå silke og forskjellige typer porselen.
Kyushu som betyr «ni provinser» har fått sitt moderne navn etter de ni provinser som øyen historisk var delt opp i: Chikuzen, Chikugo, Hizen, Higo, Buzen, Bungo, Hyuga, Osumi og Satsuma.
I dag er øyen en del av Kyushuregionen som består av syv prefekturer på selve øyen, samt Okinawa Prefektur mot syd:
Kyushu har flere universitet, og et av japans to romfartssentre finnes på øyen.
Kyushu er forbundet med Honshū mot nord av en bro og tre tunneler, inkludert en brukt av shinkansen, Japans høyhastighetstog.
Sigrid Brennhaug
Sigrid Pauline Brennhaug (født 16. august 1970) er en norsk vokalist fra Grane i Nordland, nå bosatt på Hemnesberget.
Sigrid Brennhaug er utdannet adjunkt (med hovedvekt på musikk i fagkretsen) fra Høgskolen i Sør-Trøndelag. Hun gikk musikklinjen ved Mosjøen videregående skole og deretter på Toneheim musikkfolkehøgskole. Hun arbeidet som lærer, men satset på sangkarrieren på heltid fra sommeren 2000. I 1999 hadde hun turnert med Paul Wagnberg sin trio og startet sin egen Sigrid Brennhaug Band (en kvartett) og turnerte med Håvard Caspersen gitar, Håvard Fossum treblås, Anders Aarum piano, Jens Fossum bass og Børre Flyen på batteri. Senere gikk det også i Sekstett-varianter. Som musiker har hun først og fremst konsentrert seg om sin egen kvartett/sekstett. Hun har gjennom flere turneer med The Real Thing og juleklassikere fra 2004. De ga ut A Real Christmas i 2006. Høsten 2006 og våren 2007 var hun Sigrid-aktuell i forestillingen «Ladies Night» på Edderkoppen teater i Oslo, sammen med Trine Rein, Torhild Sivertsen, Marianne Antonsen og Jørn Hoel.
Hun har blant annet gjort en livekonsert for NRKs festivalradio og deltatt to ganger i underholdningsprogrammet Beat for beat på NRK1. Av andre opptredener på TV- og radioprogrammer kan nevnes Midt i Musikken, Bokbadet, Frokost TV, Casino, Nitimen, Kulturbeitet.
Høsten 2020 ga hun ut debutalbum «Daga æ vil huske». Dette er et samarbeid med gitaristen John-Kåre Hansen og Roger Johansen på trommer, Adrian Danielsen på keys og Christo Stangness på bass.
Nissan Laurel
Nissan Laurel er en bilmodell fra japanske Nissan, også solgt under navnet Datsun på eksportmarkeder fram til 1984. Den ble produsert fra 1968 til 2002 i åtte generasjoner og ble levert som 4 dørs sedan eller 2 dørs hardtop Bilen ble levert med mange forskjellige motorer. De vanligste i Norge var:
Dieselmotoren hadde samme grunnkonstruksjon som den 6-sylindrede bensin rekkemotoren i de tidlige modellene, mens de senere modellene hadde en annen konstruksjon. De 4-sylindrede motorene i Laurel er urelatert til de 6-sylindrede, selv om de sistnevnte også kom i 4 sylindret versjon som både bensin og diesel i andre Datsun og Nissan-biler. Den 4-sylindrede G20-motoren i C130 var unik for Laurel og fantes ikke i noe annet kjøretøy. Bilene kunne leveres med automatgir, samt 4 og 5 trinns manuelt gir.. Bilene ble også ofte levert med mye luksus. Elektriske vinduer, elektriske speil og elektrisk antenne kunne fåes på alle biler fra 1980 til 1990, da bilene ble for dyre å importere med norske avgifter. Ekstrautstyr kunne også for eksempel være takluke, treimitert interiør, opplyste askebeger bak, spoiler, tåkelys (veldig ettertraktet i dag), fartsholder, stemmevarsling (sier ifra om dører, drivstoffnivå o.l.), varmeseter, lys på åpne dører, motorvarmer og digitale instrumenter.
Mama Said
«Mama Said» er den sjette sangen og tredje single utgivelsen fra Metallicas 1996 studioalbum, Load. Sangen handler om en ung gutt som plutselig må finne en måte å leve uten moren sin. Sangen er veldig spesiell for vokalist og låtskriver, James Hetfield ettersom sangen handler om morens død av kreft.
Nissan Laurel
Nissan Laurel er nært beslektet med Nissan Skyline. Før Nissan kjøpte dem opp var det Prince Motor Company som stod for produksjonen, og da hadde Skyline og Laurel motsatt rolle av i dag, dvs at Skyline var luksuriøs mens Laurel var sportslig.
Fra 1987 (facelift) modellen og ut var Laurel eneste bil i Norge som ble levert med klimaanlegg som standardutstyr.
4179 Toutatis
4179 Toutatis er en Apollo-, en Alinda- og en marskryssende asteroide med en kaotisk bane i en 3:1-resonans med Jupiter. På grunn av den lille banehellingen (0,47°) og baneperioden på nesten fire år gjør Toutatis stadige nærpasseringer med jorden med en minimumsavstand som nå bare er 0,006 AE (2,3 ganger lengre unna enn månen). Passeringen 29. september 2004 var spesielt nær, 0,0104 AE (under 4 ganger avstanden til månen) fra jorden, noe som ga en god mulighet for observasjoner av asteroiden.
Rotasjonen til asteroiden kombinerer to separate bevegelser i et ikke-periodisk resultat. For noen steder på overflaten til Toutatis ville solen se ut til å stå opp og gå ned på helt tilfeldige steder og tider langs horisonten av asteroiden.
Asteroiden er oppkalt etter den keltiske krigsguden Toutatis.
Radarbilder har vist at Toutatis har et svært irregulært utseende, sammensatt av to tydelige klumper med maksimal bredde på henholdsvis ca. 4,6 km og 2,4 km. Hypotesen er at Toutatis ble dannet av to forskjellige legemer som en gang forente seg, med et resultat som ser ut som en grushaug.
Cornillon
Cornillon er en by i departementet Ouest i Haiti, tett ved grensen til Den dominikanske republikk. Kommunen Cornillon hadde i 2012 en beregnet folkemengde på 56,935.
6489 Golevka
Golevka har blitt observert ved hjelp av radar i 1991, 1995, 1999 og i 2003. Radarobservasjonen av Golevka i 2003 ga for første gang bevis for Jarkowski-effekten. Jarkowski-effekten går ut på at varmestråling sendt ut fra asteroider sakte endrer banene deres, siden varmeutstrålingen er størst der solstrålene har varmet opp overflaten hele asteroidedagen, og minst der som det er soloppgang på asteroiden.
Liste over kardinaler utnevnt av Pius XII
Liste over kardinaler utnevnt av Pius XII er en liste over de 56 kardinalene pave Pius XII utnevnte under to konsistorium i perioden fra 18. februar 1946 til 12. januar 1953.
Just Married
Just Married er en amerikansk film fra 2003 i kategorien romantisk komedie. Den handler om et nygift par, Tom Leezak og Sarah McNerney, som har vært på bryllupsreise. Leezak tenker tilbake på bryllupsreisen hvor alt gikk alt galt, absolutt alt. Vi får i retrospekt se detaljene om dette.
Den kvinnelige hovedrolleinnehaveren er Brittany Murphy (som døde i desember 2009), mens den mannlige hovedrolleinnehaveren er Ashton Kutcher.
Sammendrag
Filmen åpner med Tom og Sarah på en flyplass, men hopper deretter tilbake til øyeblikket de møtte hverandre for første gang. Tom Leezak fra arbeiderklassen og Sarah McNerney som tilhører overklassen, møter tilfeldigvis hverandre når Tom ved et uhell treffer Sarah med en fotball. Noen måneder senere, til tross for motstand fra Sarahss rike familie, gifter de seg. De har holdt en hemmelighet fra hverandre: Tom forteller ikke Sarah at han ved et uhell drepte hunden hennes. Sarah forteller ikke Tom at hun sov med Peter Prentiss, en barndomsvenn, etter at hun og Tom begynte deres forhold.
De flyr til Europa for deres bryllupsreise. De ankommer et flott hotell ved foten av Alpene, og oppdager at Peter Prentiss har sendt dem en flaske konjakk, og Toms venn Kyle har sendt dem et sexleketøy. Tom forsøker å tvinge leketøyets amerikanske støpsel inn i den europeiske stikkontakten. Men resultatet blir at han slår ut all elektrisitet for hele landsbyen. Det nygifte paret forlater hotellet etter at Tom har en intens krangel med de som eier hotellet, og de betaler en stor regning for å fikse elektrisiteten i området. De forsøker å finne et annet hotell. Men de krasjer bilen i snøen, og bilen blir sittende fast. De reiser til Venezia og bor på et pensjonat som viser seg å være et gammelt vrak, og de sjekker ut igjen når en kakerlakk kryper over Tom når de har sex. Deretter sjekker paret inn på ett hyggelig hotell betalt for av faren til Sarah. De drar på sightseeing, noe Tom mener er ekstremt kjedelig. Tom forlater Sarah slik at han heller kan se på sport i en bar. Sarah møter Peter Prentiss, som er på forretningsreise og overnatter ved samme hotell som dem.
Senere avslører Tom at han ved en tilfeldighet drepte hunden hennes, og Sarah avslører at hun sov med Peter. Paret stormer ut av hotellet og går hver sin vei: Tom går tilbake til en bar, der han møter den amerikanske turisten Wendy. Sarah går på sightseeing sammen med Peter. Wendy flørter og danser med Tom, men han stikker av gjennom et baderomsvindu når han innser at Wendy vil ha sex med ham. Tom går tilbake til hotellet, og oppdager Sarah har gått ut sammen med Peter. Sarah drikker seg full, så Peter tar henne med tilbake til hotellet. Når han kysser henne ved inngangen, slår hun til ham og minner ham på at hun faktisk er på bryllupsreise. Tom står på balkongen og blir vitne til kysset, men ser ikke at Sarah slår til Peter.
Tom konfronterer henne på rommet deres, men Sarah får øye på noen klær som Wendy glemte igjen tidligere på kvelden. Paret bestemmer seg for å reise hjem til Los Angeles, og de er tilbake ved den aller første scenen i filmen. Sarah har flyttet ut av hjemmet deres, men Tom vil ha henne tilbake. Tom forsøker å møte Sarah på eiendommen til hennes familie, men han kommer seg ikke inn på eiendommen. Imidlertid går Sarah ut for å møte ham, etter å ha sett Tom holde en romantisk tale til overvåkningskameraet. De forkynner deres kjærlighet til hverandre, og den rike familien til Sarah aksepterer endelig deres forhold.
Frei Fotballklubb
Frei Fotballklubb (FFK) (stiftet 1. januar 1997) er en norsk fotballklubb fra Kristiansund i Møre og Romsdal. Klubben er en av de største breddeklubbene i Kristiansund, og har for tiden lag i de aller fleste aldersgrupper med stigende vekst på jentesiden. Frei FK stiller dame- og herrelag i seniorklassen i 2019. Frei FK er en NFF kvalitetsklubb.
Historikk
Klubben ble til da Rensvik Fotballklubb og fotballgruppa i Frei IL slo seg sammen til en klubb fra 1. januar 1997. Selv om Frei FK er en forholdsvis ung klubb, har klubben lange tradisjoner å se tilbake på. Frei IL ble stiftet så langt tilbake som i 1918 og Rensvik Fotballklubb ble stiftet i 1931.
Anlegg
Omsundet Stadion er klubbens hovedarena og ble offisielt åpnet 1. oktober 2005. Der finnes klubbhus med garderobeanlegg, tribuneanlegg med kiosk og toalettfasiliteter. Anlegget fremstår i dag som et moderne fotballanlegg.
Klubben innviet en splitter ny kunstgressbane i 2017 da Rensvik Kunstgressbane ble ferdigstilt.
På vinterstid disponerer klubben Freihallen. Innendørshallen er også er arena for Freihallen Cup.